Thousandnews.gr | Ειδήσεις - 19oΦΝΘ:Portolago – Φαντάσματα στο Αιγαίο-Μιλώντας με τη σκηνοθέτη Ιωάννα Ασμενιάδου-Φωκά
JFolder: :files: Η διαδρομή δεν καταλήγει σε φάκελο. Διαδρομή: /home/www/peripctn/thousandnews.gr/www/images/portolago
There was a problem rendering your image gallery. Please make sure that the folder you are using in the Simple Image Gallery Pro plugin tags exists and contains valid image files. The plugin could not locate the folder: images/portolago
19oΦΝΘ:Portolago – Φαντάσματα στο Αιγαίο-Μιλώντας με τη σκηνοθέτη Ιωάννα Ασμενιάδου-Φωκά
Μάρτιος 9, 2017 17:11
Η σκηνοθέτης Ιωάννα Ασμενιάδου-Φωκά μίλησε για τους λόγους που την οδήγησαν να πραγματοποιήσει το ντοκιμαντέρ Portolago – Φαντάσματα στο Αιγαίο, για το πως υποδέχτηκε ο κόσμος στο νησί την ταινία, την ίδια την ιστορία αλλά και την όλη εμπειρία της εκεί κατά την διάρκεια των γυρισμάτων.
Το ντοκιμαντέρ πραγματεύεται ένα ιδιαίτερο θέμα. Πως ξεκίνησε η όλη ιδέα της ταινίας;
"Χθες βράδυ ονειρεύτηκα ότι ξαναπήγα στο Λακκί". Με αυτήν την φράση, δανεική από τον Αλφρεντ Χίτσκοκ και παρμένη αυτούσια από την "Ρεμπέκα" της Δάφνης ντυ Μοριέ ξεκινάει η ταινία, εκφράζοντας επακριβώς τα αισθήματά μου για το Λακκί. Ποτέ δεν θα ξεχάσω την πρώτη φορά που το είδα. Εκανα την ταινία για να απαντήσω στα δικά μου ερωτήματα: Ποιός, πότε και γιατί έκανε αυτό το δημιούργημα και πως είναι δυνατόν να είναι αγνοημένο από τον υπόλοιπο κόσμο; Οχι της Λέρου, ή της Ελλάδας. Τον κόσμο ολόκληρο!
Πως ήταν η επαφή με τον κόσμο στο νησί, πως αντιδρούσαν στο άκουσμα της ιστορίας, πως σας υποδέχτηκαν για τα γυρίσματα;
Η συντριπτική πλειοψηφία έκαναν ότι μπορούσαν για να με βοηθήσουν. Να μου δείξουν σημεία άγνωστα, να μου συστήσουν ντόπιους που είχαν ιστορίες να πουν, να μου δώσουν παλιές φωτογραφίες και έγγραφα. Επίσης υπάρχει αρκετή οργάνωση για το θέμα στο νησί. Το γραφείο των Γενικών Αρχείων του Κράτους, η δημοτική βιβλιοθήκη, ένα δημοτικό και ένα ιδιωτικό πολεμικό μουσείο, και η Ελληνο-Ιταλική ένωση φίλων της Λέρου, ΑΙΑΛ, που δημιουργήθηκε από δύο "δαιμόνιους" ιταλούς, λάτρεις της Λέρου και της ιστορίας της και παράγουν σημαντικότατο έργο. Λίγοι όμως κατάλαβαν ακριβώς τι σκόπευα να κάνω. Οι περισσότεροι περίμεναν ότι θα έβλεπαν άλλο ένα βιντεάκι στο YouTube.
Ποια ήταν τα συναισθήματα που σας δημιουργήθηκαν κατά τη διάρκεια της δημιουργίας του φιλμ;
Αγωνία αν θα καταφέρω να αποδώσω την ατμόσφαιρα του μέρους. Συγκίνηση. Επίσης, ήταν αρκετά δύσκολο να αποφασίσω τι να συμπεριλάβω και πόσο να εμβαθύνω, χωρίς να καταλήξω με εξάωρο έπος. Συνέχεια δε, ανακάλυπτα νέες πληροφορίες. Κάπου όμως έπρεπε να βάλω ένα τέλος.
Ήταν η πρώτη ταινία μεγάλου μήκους σας. Μιλήστε μου για την εμπειρία σας αυτή. Πως ήταν για εσάς;
Αποκαλυπτική, συναρπαστική και κουραστική. Ετοιμάζω όμως και συνέχεια γιατί ανακάλυψα κάποια άλυτα μυστήρια και δεν μπορώ να τα αφήσω έτσι.
Αν μπορούσατε να περιγράψετε με μια λέξη την ταινία ποια θα ήταν αυτή;
Που θα ταξιδέψει έπειτα η ταινία, μετά το 57ο Φεστιβάλ Κινηματογράφου Θεσσαλονίκης;
Υπάρχουν μερικά διεθνή φεστιβάλ που με ενδιαφέρουν, ιδιαίτερα δε στην Ιταλία, την Αγγλία και την Γερμανία, καθώς οι τρείς αυτές εθνικότητες είχαν το νησί στην κατοχή τους για κάποιο διάστημα και τους αφορά. Επίσης, σίγουρα θα παιχτεί στο History channel του Cosmote TV, καθώς είναι συμπαραγωγός.
Portolago – Φαντάσματα στο Αιγαίο / Ιωάννα Ασμενιάδου-Φωκά
Σκηνοθεσία: Ιωάννα Ασμενιάδου-Φωκά
Σενάριο: Ιωάννα Ασμενιάδου-Φωκά
Διεύθυνση Φωτογραφίας: Αναστάσης Αγάθος
Μουσική: Νικόλας Σιδερής
Παραγωγός: Ιωάννα Ασμενιάδου-Φωκά
Παγκόσμια εκμετάλλευση: Ιωάννα Ασμενιάδου-Φωκά Αυτή η διεύθυνση ηλεκτρονικού ταχυδρομείου προστατεύεται από τους αυτοματισμούς αποστολέων ανεπιθύμητων μηνυμάτων. Χρειάζεται να ενεργοποιήσετε τη JavaScript για να μπορέσετε να τη δείτε.
{gallery}portolago{/gallery}
ΠΑΥΛΟΣ ΖΑΝΝΑΣ: Πέμπτη, 9 Μαρτίου 2017 - 20:00 | ID:626
TΩNIA MAPKETAKH: Παρασκευή, 10 Μαρτίου 2017 - 13:00 | ID:733
Τελευταία τροποποίηση στις Μάρτιος 12, 2017 14:15